# Cnaeus Domitius Ahenobarbus (Kr. e. 122)

### A Wikipédiából, a szabad lexikonból.

Cnaeus Domitius Ahenobarbus (Kr. e. 2. század) római politikus, az előkelő, plebejus származású Domitia gens Ahenobarbus-ágához tartozott. Édesapja, szintén Cnaeus, Kr. e. 162-ben consul volt.

Ahenobarbus életéről keveset tudunk. Kr. e. 122-es consuli évében megtámadta az allobroges törzset Galliában, mivel azok fogadták a Rómával ellenséges salluviusok királyát, Teutomaliust, és feldúlták a Rómával szövetségben álló aeduusok földjét. Kr. e. 121-ben döntő győzelmet aratott az allobroges-arvernus koalíció felett Vindaliumnál, nem messze a Rhodanus (Rhône) és a Sulga összefolyásától. Győzelmét számos emlékmű felállításával és díszes felvonulásokkal ünnepelte meg, ahol a csata megnyerésében kulcsfontosságú elefántok egyikén foglalt helyet. Kr. e. 120-ban győzelméért triumphust tarthatott.

Kr. e. 115-ben Lucius Caecilius Metellus Dalmaticusszal közösen töltötte be a censori tisztet, és közösen huszonkét embert zártak ki a senatusból. Ahenobarbus papi tisztséget is viselt. Két fia, Cnaeus és Lucius szintén eljutott a consuli rangig.

Hasonló nevű rokonaihoz lásd: Cnaeus Domitius Ahenobarbus.

## [szerkesztés] Források

- Dictionary of Greek and Roman Biography and Mythology. Szerk.: William Smith (1870)

A lap eredeti címe "http://hu.wikipedia.org../../../c/n/a/Cnaeus_Domitius_Ahenobarbus_%28Kr._e._122%29_28a8.html"

Kategóriák: Római politikusok | Római hadvezérek, katonák

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch